<b>תשובה </b>(ה') על ענין ההיא בצורתא וכו'(כתוב' צ"ז) הלכה כרב נחמן דאמר דינא הוא דהדרי אפדני למרייהו וזה שאמר רמי בר שמואל אם כן נמצאת מכשילן לעתיד לבא וכו' אינו חולק עליו כדי שתאמר קבלה מיניה או לא קבלה מיניה אלא כך אמר לו אם תודיע להן דבר זה יבואו ויתבעו ונמצאת מכשילן לעתיד לבא שאם יבואו למכור בבצורת אחרת אינה מוצאין מי שיקנה מהם שהבצורת שכיחא בנהרדעא ולפיכך אין ראוי להודיע דין זה לבני נהרדעא על דרך זה הוא דאמר ליה רמי בר שמואל וכו': משה ב"ר מימון זצ"ל